## Pravilnik o izmjenama Pravilnika o provedbi SAPARD programa

### NN 82/2006 (21.7.2006.), Pravilnik o izmjenama Pravilnika o provedbi SAPARD programa

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1976**

Na temelju članka 4. stavka 2. Zakona o potvrđivanju višegodišnjeg sporazuma o
financiranju između Republike Hrvatske i Europske komisije (»Narodne novine«
broj 3/06 – Medunarodni ugovori) ministar poljoprivrede, šumarstva i vodnoga
gospodarstva donosi

## PRAVILNIK

### O IZMJENAMA PRAVILNIKA O PROVEDBI SAPARD PROGRAMA

Članak 1.

U Pravilniku o provedbi SAPARD programa (»Narodne novine« br. 56/06) članak 22.
stavak 2. mijenja se i glasi:
(2),, Ukoliko je podnositelj zbog nepotpune prijave dobio Odluku navedenu u
prethodnom stavku, a Natječaj je još uvijek u tijeku, korisnik ima pravo ponovo
podnijeti prijavu koja će se obrađivati prema datumu slanja prijave«.

Članak 2.

U Prilogu I. Pravilnika o provedbi SAPARD programa (»Narodne novine« br. 56/06)
Mjera 1 – Ulaganje u poljoprivredna gospodarstva u točki 2.10 Dokumenti o
stručnoj osposobljenosti, iza riječi »bilježnika« briše se točka i dodaju se
riječi: »ne starija od 30 dana«.

Članak 3.

U Pravilniku o provedbi SAPARD programa (»Narodne novine« br. 56/06) Prilozi V,
VI, VII, VIII i IX zamjenjuju se novim Prilozima V, VI VII, VIII i IX koji su
tiskani u prilogu ovoga Pravilnika i čine njegov sastavni dio.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/06-01/46
Urbroj: 525-01-06-2
Zagreb, 18. srpnja 2006.

Ministar
**Petar Čobanković**, v. r.

[PRILOG V.](dodatni/129114.htm)

[PRILOG VI.](dodatni/129115.htm)

[PRILOG VII.](dodatni/129116.htm)

[PRILOG VIII.](dodatni/129117.htm)

PRILOG IX.

LISTA PRIHVATLJIVIH IZDATAKA

I. OPĆI PRIHVATLJIVI IZDACI

Investicije obrađene u ovom odjeljku bit će podupirane financijskim sredstvima
SAPARD potpore za Mjeru 1 i Mjeru 2:
*1. Građevni materijal* – sve vrste novih roba/dobara koji se mogu koristiti u
gradnji, a:
1.1. čine sastavni dio projekta;
1.2. baziraju se na izjavama o nastalim troškovima korisnika i čine dio njegova
zahtjeva za plaćanje, a dokazani su originalnim računima ili drugim relevantnim
dokumentima, datiranim ne ranije od datuma sklapanja Ugovora o dodjeli sredstava
SAPARD programa između Ravnateljstva za tržišnu i strukturnu potporu (SAPARD
Agencije) i korisnika;
1.3. potječu iz Zajednice ili zemalja navedenih u Odjeljku F, točka 8,
Višegodišnjeg sporazuma o financiranju (EU, Hrvatska, Turska, Rumunjska,
Bugarska, Bosna i Hercegovina, bivša Jugoslavenska Republika Makedonija, Srbija
i Crna Gora ili Albanija);
1.4. postat će vlasništvo projekta kada on bude završen.
*2. Izgradnja i rekonstrukcija* – sve vrste aktivnosti koje su usko vezane uz
ciljeve projeka, a:
2.1. čine sastavni dio projekta;
2.2. ne uključuju održavanje postojećih zgrada i objekata;
2.3. ne uključuju troškove nastale rušenjem postojećih zgrada i objekata;
2.4. potječu iz Zajednice ili zemalja navedenih u Odjeljku F, točka 8,
višegodišnjeg sporazuma o financiranju (EU, Hrvatska, Turska, Rumunjska,
Bugarska, Bosna i Hercegovina, bivša Jugoslavenska Republika Makedonija, Srbija
i Crna Gora ili Albanija);
2.5. baziraju se na izjavama o nastalim troškovima korisnika i čine dio njegovog
zahtjeva za plaćanje, a dokazani su originalnim računima ili drugim relevantnim
dokumentima, datiranim ne ranije od datuma sklapanja Ugovora o dodjeli sredstava
SAPARD programa između Ravnateljstva i korisnika;
2.6. postat će vlasništvo korisnika kada projekt bude završen.
*3. Oprema i strojevi* – sve vrste poljoprivrednih uređaja i opreme te drugih
strojeva i mehanizacije koji odgovaraju specifičnim zahtjevima određenih podmjera, a:
3.1. čine sastavni dio projekta;
3.2. potječu iz Zajednice ili zemalja navedenih u Odjeljku F, točka 8,
Višegodišnjeg sporazuma o financiranju (EU, Hrvatska, Turska, Rumunjska,
Bugarska, Bosna i Hercegovina, bivša Jugoslavenska Republika Makedonija, Srbija
i Crna Gora ili Albanija);
3.3. baziraju se na izjavama o nastalim troškovima korisnika i čine dio njegovog
zahtjeva za plaćanje, a dokazani su originalnim računima ili drugim relevantnim
dokumentima, datiranim ne ranije od datuma sklapanja Ugovora o dodjeli sredstava
SAPARD programa između Ravnateljstva i korisnika;
3.4. uključuju troškove postavljanja i ugradnje ugovorene s trećom stranom, koja
potječe iz Zajednice ili zemalja navedenih u Odjeljku F, točka 8, Višegodišnjeg
sporazuma o financiranju (EU, Hrvatska, Turska, Rumunjska, Bugarska, Bosna i
Hercegovina, bivša Jugoslavenska Republika Makedonija, Srbija i Crna Gora ili
Albanija);
3.5. postat će vlasništvo korisnika kada projekt bude završen.
*4. Kompjuterski programi* – nova specijalizirana programska sredstva dizajnirana
i korištena samo za specifične aktivnosti, a:
4.1. čine sastavni dio projekta;
4.2. potječu iz Zajednice ili zemalja navedenih u Odjeljku F, točka 8,
Višegodišnjeg sporazuma o financiranju (EU, Hrvatska, Turska, Rumunjska,
Bugarska, Bosna i Hercegovina, bivša Jugoslavenska Republika Makedonija, Srbija
i Crna Gora ili Albanija);
4.3. baziraju se na izjavama o nastalim troškovima korisnika i čine dio njegovog
zahtjeva za plaćanje, a dokazani su originalnim računima ili drugim relevantnim
dokumentima, datiranim ne ranije od datuma sklapanja Ugovora o dodjeli sredstava
SAPARD programa između Ravnateljstva i korisnika;
4.4. postat će vlasništvo projekta kada on bude završen.
*5. Opći troškovi*, kao npr. naknade/troškovi za arhitekte, inženjere i
konzultante, za studije izvedivosti, za stjecanje patenata i licenci, do najviše
12% ukupnih troškova isključujući ove opće troškove, od čega su troškovi
poslovnog plana prihvatljivi do 2%, ali ne više od 22.500 kuna (za mjeru:
ulaganja u poljoprivredna gospodarstva) ili 3%, ali ne više od 37.000 kuna (za
mjeru: unapređenje prerade i trženja poljoprivrednih i ribljih proizvoda), a:
5.1. čine sastavni dio projekta;
5.2. baziraju se na izjavama o nastalim troškovima korisnika i čine dio njegovog
zahtjeva za plaćanje, a dokazani su originalnim računima ili drugim relevantnim
dokumentima, datiranim ne ranije od datuma Odluke o prijenosu ovlasti koju
Europska komisija izdaje Republici Hrvatskoj;
5.3. potječu iz Zajednice ili zemalja navedenih u Odjeljku F, točka 8,
Višegodišnjeg sporazuma o financiranju (EU, Hrvatska, Turska, Rumunjska,
Bugarska, Bosna i Hercegovina, bivša Jugoslavenska Republika Makedonija, Srbija
i Crna Gora ili Albanija);
5.4. postat će vlasništvo projekta kada on bude završen.

II. SPECIFIČNI PRIHVATLJIVI IZDACI

*1. Mjera potpore »Ulaganja u poljoprivredna gospodarstva«*
1.1. Sektor mlijeka (kravlje), mesa (goveđe, svinjsko i meso peradi) i jaja
1.1.1. Za potrebe ovog sektora, novom poljoprivrednom opremom i uređajima
smatraju se:
1.1.1.1. Za staje:
1.1.1.1.1. transporteri za gnojivo
1.1.1.1.2. rešetke
1.1.1.1.3. oprema za stajališta, boksove i vezove za stoku
1.1.1.1.4. zavjese za zatvaranje prolaza u staju
1.1.1.1.5. oprema i uređaji za hranjenje životinja (oprema za doziranje krmnih
koncentrata, mlinovi i mješaonici za hranjenje, mikser prikolice za pripremu
kabaste krme, izuzimači silaže, transporteri krme, puhalnici)
1.1.1.1.6. uređaji za teljenje
1.1.1.1.7. prasilišta s opremom
1.1.1.1.8. prijevozna stajališta za goveda
1.1.1.1.9. električna i ventilacijska oprema i uređaji
1.1.1.1.10. oprema za vodovod
1.1.1.1.11. oprema i uređaji za grijanje
1.1.1.2. Za proizvodnju mlijeka:
1.1.1.2.1. opremanje izmuzišta za strojnu mužnju (sa svim elementima,
materijalom i montažom)
1.1.1.2.2. mljekovodi do opreme za hlađenje i skladištenje mlijeka na
poljoprivrednom gospodarstvu/farmi
1.1.1.3. Za životinjsko gnojivo i gnojnicu:
1.1.1.3.1. uređaji za miješanje gnojnice
1.1.1.3.2. pumpe za pražnjenje tankova
1.1.1.3.3. separatori za gnojnicu
1.1.1.3.4. strojevi za utovar krutog stajskog gnoja
1.1.1.3.5. cisterne za tekuću gnojnicu
1.1.1.3.6. specijalne prikolice za transport gnojiva/gnojnice
1.1.2. Za potrebe ulaganja u sektor mlijeka (kravlje) mesa (goveđe, svinjsko i
meso peradi) i jaja, izgradnjom i adaptacijom operativnih zgrada i objekata
smatraju se:
1.1.2.1. izgradnja i adaptacija staja za držanje muznih krava
1.1.2.2. izgradnja prikladnog prostora za manipulaciju mlijeka i skladištenje
1.1.2.3. izgradnja i adaptacija staja za tov junadi (jednogodišnjaka)
1.1.2.4. izgradnja i adaptacija staja za držanje rasplodnih svinja
1.1.2.5. izgradnja i adaptacija staja za tov svinja
1.1.2.6. izgradnja i adaptacija staja za držanje kokoši nesilica
1.1.2.7. izgradnja i adaptacija staja za tov peradi (brojlera)
1.1.2.8. izgradnja i adaptacija vodovodnog i kanalizacijskog sustava
1.1.2.9. izgradnja i adaptacija sustava grijanja
1.1.2.10. izgradnja tankova (rezervoara) za skupljanje i tankova (rezervoara) za
čuvanje stajskog gnoja ili gnojnice
1.2. Ulaganja u sektor voća i povrća
1.2.1. Za potrebe ulaganja u ovom sektoru, novom poljoprivrednom opremom i
uređajima smatraju se:
1.2.1.1. Za staklenike i plastenike za proizvodnju povrća:
1.2.1.1.1. oprema i uređaji za navodnjavanje
1.2.1.1.2. oprema za osvjetljavanje i zatamnjivanje
1.2.1.1.3. oprema i uređaji za prozračivanje i grijanje
1.2.1.1.4. oprema za pripremu tla i supstrata
1.2.1.1.5. oprema i uređaji za sijanje i sadnju
1.2.1.1.6. specijalizirane kontejnerske sadilice
1.2.1.1.7. oprema i uređaji za zaštitu bilja
1.2.1.2. Za skladištenje/čuvanje voća i povrća:
1.2.1.2.1. oprema za umjetno provjetravanje
1.2.1.2.2. oprema i uređaji za prethlađivanje (mogućnost: u zraku, vodi ili
vakuumu)
1.2.1.2.3. oprema i uređaji za klimatizaciju skladišnog prostora
1.2.1.2.4. oprema i strojevi za zamrzavanje, kompjuterska oprema za održavanje
kvalitete zraka u skladišnom prostoru (uključujući i ULO i s kondicioniranim
uvjetima)
1.2.1.3. Za navodnjavanje (na farmi/poljoprivrednom gospodarstvu):
1.2.1.3.1. pumpe za vodu
1.2.1.3.2. oprema i uređaji (uključujući i kompjutersku opremu) za doziranje
vode (sa svim elementima, materijalom i montažom)
1.2.1.4. Za berbu, sortiranje i pakiranje voća i povrća:
1.2.1.4.1. specijalni uređaji za berbu voća i povrća
1.2.1.4.2. boks palete i prikolice za prijevoz i prihvat
1.2.1.4.3. oprema za pranje
1.2.1.4.4. oprema za sušenje
1.2.1.4.5. sortirne linije za kalibriranje (uključujući kompjutersku opremu)
1.2.1.4.6. linije za pakiranje
1.2.1.4.7. specijalna oprema za rezanje i ribanje
1.2.2. Za potrebe ulaganja u sektor voća i povrća, izgradnjom i adap­tacijom
operativnih zgrada i objekata smatrat će se:
1.2.2.1. Izgradnja i adaptacija staklenika/plastenika za proizvodnju povrća
1.2.2.2. Izgradnja i adaptacija prostora za skladištenje i zamrzavanje,
uključujući one s ULO uvjetima
1.2.2.3. Izgradnja i adaptacija prostora za sortiranje i pakiranje
1.2.2.4. Izgradnja tankova za vodu i bunara koji su sastavni dio ulaganja u
sustav navodnjavanja (na poljoprivrednom gospodarstvu/farmi)
1.2.2.5. Izgradnja i adaptacija prostora za grijanje
1.2.2.6. Izgradnja i adaptacija prostora za navodnjavanje
1.2.2.7. Izgradnja i adaptacija vodovodnog i kanalizacijskog sustava
1.2.2.8. Izgradnja i adaptacija prostora za tretiranje otpada i otpadnih voda
1.3. Ulaganja u proizvodnju žitarica i uljarica
1.3.1. Za potrebe ulaganja u ovaj sektor, novom poljoprivrednom opremom i
uređajima smatrat će se:
1.3.1.1. Oprema za prihvat žitarica i uljarica (mosna vaga, usipna rampa, ulazni
transporteri)
1.3.1.2. Unutarnja oprema za silose
1.3.1.3. Izuzimači
1.3.1.4. Skladišni i izlazni transporteri
1.3.1.5. Uređaji za sušenje (sa svim elementima, materijalom i montažom,
uključujući kompjutersku opremu)
1.3.1.6. Mlinovi i mikseri (mješalice)
1.3.2. Za potrebe ulaganja u sektor voća i povrća, izgradnjom i adap­tacijom
operativnih zgrada/objekata smatrat će se:
1.3.2.1. Izgradnja i adaptacija prostora za sušenje i skladištenje na
poljoprivrednom gospodarstvu/farmi

*2. Mjera potpore »Unapređenje prerade i trženja poljoprivrednih i ribljih
proizvoda«*
2.1. Sektor mlijeka i mliječnih proizvoda:
2.1.1. Za potrebe ovog sektora, novom poljoprivrednom opremom i uređajima
smatrat će se:
2.1.1.1. Oprema za skupljanje i preradu mlijeka
2.1.1.2. Oprema za punjenje, pakiranje i ambalažiranje mlijeka
2.1.1.3. Oprema za proizvodnju, pakiranje i ambalažiranje maslaca
2.1.1.4. Oprema za proizvodnju fermentiranih mliječnih proizvoda
2.1.1.5. Oprema za pripremu pasteriziranih proizvoda
2.1.1.6. Oprema za punjenje, pakiranje i ambalažiranje fermentiranih proizvoda
2.1.1.7. Oprema za preradu, punjenje i pakiranje mlijeka u prahu
2.1.1.8. Oprema za proizvodnju sira
2.1.1.9. Oprema za proizvodnju, pakiranje i ambalažiranje sira
2.1.1.10. Oprema za proizvodnju svježeg sira
2.1.1.11. Oprema za proizvodnju, obradu, pakiranje i ambalažiranje vrhnja
2.1.1.12. Oprema za obradu, pakiranje i čuvanje surutke
2.1.1.13. Oprema za pripremanje steriliziranih proizvoda
2.1.1.14. Oprema za čišćenje i pripremu ambalažnog materijala
2.1.1.15. Oprema za CIP (Cleaning in place= čišćenje na mjestu)
2.1.1.16. Laboratorijska oprema (ne uključuje namještaj i stakleni pribor) za
internu uporabu, dio prerađivačkog pogona, sastavni dio projekta
2.1.1.17. Oprema za skladištenje mlijeka i mliječnih proizvoda
2.1.1.18. Kompjuterska oprema s montažom i programima za kontrolu i vođenje
proizvodnog i skladišnog procesa
2.1.1.19. Oprema za nadzor i kontrolu te oprema za mjerenje
2.1.1.20. Oprema za kontrolne i analitičke sustave
2.1.1.21. Oprema i uređaji za sanaciju otpadnih voda i pročišćavanje vode
2.1.1.22. Oprema za zbrinjavanje primarne, sekundarne i tercijarne ambalaže i
otpada
2.1.1.23. Oprema za pranje i dezinfekciju alata, uređaja i strojeva
2.1.1.24. Oprema za sterilizaciju
2.1.1.25. Oprema za umjetno prozračivanje
2.1.1.26. Oprema za klimatizaciju proizvodnih i skladišnih prostora
2.1.1.27. Oprema za pripremu, akumulaciju i razvođenje tople i hladne (ledene)
vode
2.1.1.28. Oprema za kemijsku pripremu meke vode
2.1.1.29. Oprema za obradu životinjskog otpada
2.1.1.30. Oprema za hlađenje i zamrzavanje
2.1.1.31. Oprema i strojevi za grijanje
2.1.2. Za potrebe ovog sektora, izgradnjom i adaptacijom operativ­nih zgrada i
objekata smatrat će se:
2.1.2.1. Izgradnja i adaptacija mljekara i pogona za preradu mlijeka
2.1.2.2. Izgradnja i adaptacija prostora za grijanje
2.1.2.3. Izgradnja i adaptacija pogona za tretiranje otpadnih voda
2.2. Sektor mesa (goveđe, svinjsko, meso peradi):
2.2.1. Za potrebe ovog sektora, novom poljoprivrednom opremom i uređajima
smatrat će se:
2.2.1.1. Oprema za klanje i omamljivanje životinja
2.2.1.2. Oprema za sterilizaciju
2.2.1.3. Oprema za hlađenje i zamrzavanje
2.2.1.4. Oprema za umjetno prozračivanje i klimatizaciju proizvodnog i
skladišnog prostora
2.2.1.5. Sustav za prijevoz životinja, trupova i životinjskih dijelova
2.2.1.6. Linije za obradu (za skidanje kože životinja, za primarnu obradu trupa
poslije iskrvarenja)
2.2.1.7. Oprema za interne veterinarske preglede (vlasništvo pogona, sastavni
dio projekta)
2.2.1.8. Laboratorijska oprema, vlasništvo pogona, sastavni dio projekta (bez
namještaja i staklenog pribora za internu upotrebu)
2.2.1.9. Oprema za obradu i pranje trupova
2.2.1.10. Oprema za obradu unutarnjih organa
2.2.1.11. Oprema za rasijecanje i obradu mesa
2.2.1.12. Oprema za transport životinja i odstranjivanje dijelova
2.2.1.13. Oprema za vodeno hlađenje pilećih trupova
2.2.1.14. Oprema za otpremu mesa
2.2.1.15. Oprema za proizvodnju i čuvanje mesnih proizvoda
2.2.1.16. Oprema za rezanje i rasijecanje mesa
2.2.1.17. Oprema za obradu i pripremu mesa
2.2.1.18. Oprema za skladištenje masnoće
2.2.1.19. Oprema i uređaji za grijanje
2.2.1.20. Oprema za vodovod
2.2.1.21. Oprema za skupljanje otpadnih voda
2.2.1.22. Oprema za uklanjanje otpada životinjskog podrijetla
2.2.1.23. Oprema za postojeće pogone za obradu životinjskog otpada, uključujući
tehnološke linije za obradu životinjskog otpada (sa svim elementima,
materijalima i montažom)
2.2.1.24. Oprema za pogone za obradu životinjskog otpada (sa svim elementima,
materijalima i montažom), uključujući tankove za životinjski otpad, opremu za
umjetno prozračivanje te klimatizaciju proizvodnih i skladišnih prostora, i
opremu za hlađenje
2.2.2. Za potrebe ovog sektora, izgradnjom i adaptacijom operativnih
zgrada/objekata smatrat će se:
2.2.2.1. Adaptacija postojećih klaonica za stoku, svinje i perad
2.2.2.2. Adaptacija zgrada postojećih kafilerija
2.2.2.3. Izgradnja i adaptacija centara za skupljanje životinjskog otpada
2.2.2.4. Izgradnja i adaptacija pogona za grijanje
2.2.2.5. Izgradnja i adaptacija pogona za tretiranje i obradu otpadnih voda
2.3. Sektor ribarstva
2.3.1. Za potrebe ovog sektora, novom poljoprivrednom opremom i uređajima
smatrat će se:
2.3.1.1. Oprema za prihvat primarne sirovine
2.3.1.2. Oprema za purifikacijske centre za školjke
2.3.1.3. Oprema za pripremu i čuvanje leda
2.3.1.4. Oprema za klanje i čišćenje riba
2.3.1.5. Oprema za obradu i rasijecanje
2.3.1.6. Oprema za konfekcioniranje i pakiranje
2.3.1.7. Oprema za soljenje i salamurenje
2.3.1.8. Oprema za punjenje, toplotnu obradu i dimljenje
2.3.1.9. Oprema za konzerviranje
2.3.1.10. Oprema za pripremu proizvoda kojima se dodaju druge namirnice, aditivi
i začini
2.3.1.11. Oprema i uređaji za hlađenje
2.3.1.12. Laboratorijska oprema, vlasništvo prerađivačkog pogona i sastavni dio
projekta (bez namještaja i staklenog pribora za internu upotrebu)
2.3.1.13. Oprema i uređaji za tretiranje otpada i otpadnih voda, uključujući i
kompjuterske programe
2.3.1.14. Oprema i uređaji za grijanje
2.3.2 Za potrebe ovog sektora, izgradnjom i adaptacijom operativnih
zgrada/objekata smatrat će se:
2.3.2.1. Izgradnja i adaptacija prerađivačkih pogona u kojima se obavlja početna
priprema i prerada ribe i školjaka
2.3.2.2. Izgradnja i adaptacija purifikacijskih centara za školjke
2.3.2.3. Izgradnja i adaptacija pogona za grijanje
2.4. Sektor voća i povrća
2.4.1. Za potrebe ovog sektora, novom poljoprivrednom opremom i uređajima
smatrat će se:
2.4.1.1. Oprema za sušenje i pranje
2.4.1.2. Oprema i uređaji za preradu i pakiranje voća i povrća
2.4.1.3. Oprema za sterilizaciju i pasterizaciju
2.4.1.4. Oprema i uređaji za hlađenje i zamrzavanje
2.4.1.5. Oprema za umjetno prozračivanje i klimatizaciju pogona za preradu i
skladištenje
2.4.1.6. Oprema i uređaji za tretiranje otpada i otpadnih voda
2.4.1.7. Oprema i uređaji za pogone za grijanje
2.4.1.8. Specijalizirana oprema i uređaji za transport voća i povrća sukladno
zahtjevima projekta
2.4.2. Za potrebe ovog sektora, izgradnjom i adaptacijom operativnih
zgrada/objekata smatrat će se:
2.4.2.1. Izgradnja i adaptacija pogona za preradu voća i povrća
2.4.2.2. Izgradnja i adaptacija pogona za grijanje
2.4.2.3. Izgradnja i adaptacija pogona za tretiranje otpadnih voda

Pravilnik, NN 82/2006-1976
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)